Mayanê Haştîye da zanayene ke verê bînaya HDP’yî ya Amedî de çalakîya roniştişî bivirazê, polîsan zî saete 04:00 ra nata dormeyê bînaya HDP’yî girewt. Polîsî dekewtiş û vejîyayîşê bînaye rê destur nêdanê.
Mudirîyetê Asayîşî yê Şaristanî yo ke 3 serran ra nata dormeyê Rêxistina  HDP'yî ya Amedî  gêno, saeta 04:00’a sibayî ra nata vdekewtiş-vejîyayîşê bînaye rê destûr nêdano. Polîsan dima ke eşnawito Mayê Haştîya do vere bînaya HDP’yî de çalakîya roniştişî bikê tê gêrayê û bi wesayîtanê zirxî dormeyê bînaye girewt. Polîsan nêverda ke Mayê Haştîyeyê ke saete 07:00 de do çalakîya roniştişî bikerdêne, nêzdîya bînaye bibê. Pêroyê kuçeyê bînaye ameyî girewtene û destur nêno dayene ke wesayîtî tira şorê. Xebatkarê partîye zî nênê girewtene zereyî.
Grûba ke her roje saete 09:00 de ameyêne ardene vere bînaya ke xebatkaran û Mayanê Haştîye rê ameye girewtene, ewro saete 07:00 de ameye ardene vere bînaye.
